“Dipego tse di buang ka ditshwene le diphiri di tlhasela batho mo Somalia e e padimotsweng ke komelelo di nna dintsi,” go rialo lokwalodikgang lwa kwa Nairobi lwa The East African. Nako nngwe fa go ne go lwelwa metsi go ne ga feleletsa go sule ditshwene di le mmalwa mme beng bangwe ba maruo ba gobetse. Go tlhalosiwa gore setlhopha sengwe sa dikgatla se ema mo “mafelong a a rileng mo dikhutlong tsa ditsela kgotsa mo maborogong” gore di tlhasele dilori tse di rweleng dilo go di isa kwa marekisetsong. Lokwalodikgang lono lo oketsa ka gore: “Ke selo se se tlwaelegileng go bona diphologolo di tswa di tshaba di tshwere dipanana tse dintsintsi kgotsa magapu [a magolo].” ^ ser. 9 Tekeletso e e motlhofo eno e naya sekai sa kgatelelo e e leng teng ya mowa. Fa o tsaya lebotlolo la polasetiki le le se nang sepe o bo o tlhatlogela kwa godimo ga thaba, o bo o dira gore le tlale ka mowa mme o bo o le tswala, go tla diragalang ka lebotlolo leo fa o fologa thaba? Le tla boboana. Kgatelelo ya mowa e e ka fa ntle ga lone e kgolo thata go gaisa ya mowa o monnye o o mo teng ga lone.